Vi arbejder intensivt for, at du kan få mest muligt ud af dit ophold, men den vigtigste indsats yder du selv. Du skal regne med at du får sved på panden, og at du bliver udfordret.
Vi forventer at du arbejder motiveret og tager ansvar for at nå dine mål, også når personalet ikke er der.
Vi støtter dig gerne i det, du ikke kan, men hvis du f.eks. selv kan gøre rent på din stue, rede seng, rydde op og tømme skraldespand, skal du selv klare det.
Vi håber, at dine pårørende vil støtte op omkring dit ophold ved at støtte dig i at selvtræne, sørge for at være til stede under hjemmebesøg og medvirke til at nødvendige ændringer i din bolig bliver gennemført inden du skal hjem.
Skal du til læge, kontroller på hospitalet, eller har du andre ærinder udenfor afdelingen, er udgangspunktet at dine pårørende ledsager dig. Undtagelsesvist kan personalet på afdelingen ledsage dig.